62022TJ0468_INF
2023 m. spalio 18 d. Bendrojo Teismo (devintoji kolegija) sprendimas
EIB / Sirija
(Byla T‑468/22) (
1
)
„Arbitražinė išlyga – Paskolos sutartis dėl projekto, skirto elektros energijos perdavimo tinklui trečiojoje šalyje tobulinti – Sutarties nevykdymas – Avansu išmokėtų sumų grąžinimas – Delspinigiai – Bylos nagrinėjimas nedalyvaujant šaliai“
1.
Teismo procesas – Ieškinys Bendrajame Teisme – Bylos nagrinėjimas nedalyvaujant šaliai – Bendrojo Teismo pareiga tenkinti ieškovo reikalavimus – Sąlygos – Atsakovo atsiliepimo per nustatytą terminą nepateikimas
(Bendrojo Teismo procedūros reglamento 123 straipsnio 1 dalis)
(žr. 16–19, 24, 35, 40, 41 punktus)
2.
Teismo procesas – Kreipimasis į Bendrąjį Teismą remiantis arbitražine išlyga – Europos investicijų banko su Sirija sudarytas paskolos susitarimas – Bendrojo Teismo jurisdikcija, apibrėžta SESV 256 ir 272 straipsniuose ir arbitražinėje išlygoje
(SESV 256 straipsnio 1 dalis ir 272 straipsnis)
(žr. 20, 22, 23 punktus)
3.
Teismo procesas – Kreipimasis į Bendrąjį Teismą remiantis arbitražine išlyga – Europos investicijų banko su Sirija sudarytas paskolos susitarimas – Sirijos sutartinių įsipareigojimų nevykdymas – Banko teisių perėjimas Sąjungai – Sąjungos vardu pareikštas Banko ieškinys – Priimtinumas
(SESV 256 straipsnio 1 dalis ir 272 straipsnis; 1980 m. birželio 19 d. Romos konvencijos 13 straipsnio 1 dalis)
(žr. 26, 27, 29–34 punktus)
Rezoliucinė dalis
1.
Priteisti iš Sirijos Arabų Respublikos grąžinti Europos Sąjungai, atstovaujamai Europos investicijų banko (EIB), 22856655,23 EUR ir 1984763,43 Šveicarijos frankų (CHF) sumas, sudarančias pagrindines sumas ir sutartines palūkanas bei delspinigius, mokėtinus iki 2022 m. birželio 30 d.
2.
Nuo 18655393,62 EUR ir 1716822,98 CHF sumų, sudarančių pagrindines sumas, skaičiuojami delspinigiai, apskaičiuoti pagal Paskolos sutarties Nr. 20868 dėl elektros perdavimo tinklo tobulinimo projekto Sirijoje, sudarytos tarp EIB ir Sirijos Arabų Respublikos 2000 m. gruodžio 14 d. ir iš dalies pakeistos 2004 m. gruodžio 20 d., 3 straipsnio 2 dalyje numatytą metodą, nuo 2022 m. birželio 30 d. iki sumokėjimo dienos.
3.
Priteisti iš Sirijos Arabų Respublikos bylinėjimosi išlaidas.
(
1
)	OL C 359, 2022 9 19.